**VOLEBNÁ KONFERENCIA**

**OBLASTNÉHO FUTBALOVÉHO ZVÄZU TRENČÍN**

**TRENČÍN 18.12.2021**

ROKOVACÍ PORIADOK

Článok 1

Na Volebnej konferencii ObFZ Trenčín sa zúčastňujú:

a) delegáti s právom hlasovať

b) členovia VV ObFZ,

c) kontrolór ObFZ, predseda Odvolacej komisie ObFZ a predsedovia odborných komisií ObFZ

d) sekretár ObFZ

e) hostia, zástupcovia médií

Článok 2

Ako delegáti s právom hlasovať sa na Volebnej konferencii zúčastňujú delegáti delegovaní FO, FK ObFZ Trenčín. Za každý FO, FK - **JEDEN DELEGÁT**.

Článok 3

Volebnej konferencie sa ako hostia zúčastňujú:

a) členovia VV , predseda RK, predseda Odvolacej komisie a predsedovia odborných komisii ObFZ Trenčín

b) sekretár ObFZ Trenčín

c) zástupcovia ZsFZ , SFZ

d) zástupcovia médií

Článok 4

1. Volebná konferencia je uznášania schopná, ak je prítomná nadpolovičná väčšina pozvaných delegátov s právom hlasovať.

2. Na prijatie rozhodnutia je potrebné, aby **„za“** hlasovala nadpolovičná väčšina

delegátov s právom hlasovať.

3. Navrhovaný program môže byť pozmenený alebo doplnený pri jeho schvaľovaní na základe návrhu delegáta, ak s tým súhlasí kvalifikovaná väčšina prítomných delegátov s právom hlasovať a návrh je doručený písomne Pracovnému predsedníctvu pred otvorením Volebnej konferencie.

4. Ak sa hlasuje o zmene Stanov ObFZ, o zrušení členstva návrh je schválený, ak zaň hlasovala kvalifikovaná väčšina delegátov s právom hlasovať.

Článok 5

1. Priebeh Volebnej konferencie zabezpečuje pracovné predsedníctvo a pracovné komisie.

2. Pracovné predsedníctvo tvoria členovia VV ObFZ , predseda Revíznej komisie a zástupcovia ZsFZ, SFZ.

3. Volebná konferencia na začiatku rokovania volí Mandátovú a Návrhovú komisiu.

4. Pracovné predsedníctvo menuje skrutátorov a overovateľov zápisu.

Článok 6

1. Volebnú konferenciu riadi predseda, alebo ním poverený člen pracovného predsedníctva.

2. Návrh programu predkladá Volebnej konferencii pracovné predsedníctvo. Prípadné návrhy na zmenu, či doplnenie navrhovaného programu môže podať len delegát s právom hlasovať.

3. V záujme operatívnosti a vecného rokovania majú účastníci Volebnej konferencie na predkladanie návrhu alebo diskusného príspevku časový limit **3 minúty**. V priebehu diskusie je opakované vystúpenie delegáta, prípadne pozvaných hostí prípustné len so súhlasom pracovného predsedníctva.

4. V priebehu rokovania Volebnej konferencie má delegát s právom hlasovať možnosť vystúpiť s faktickou poznámkou v trvaní najviac **1 minúty**.

5. Po uplynutí časového limitu diskusného príspevku alebo faktickej poznámky je predsedajúci povinný upozorniť diskutujúceho na túto skutočnosť a požiadať ho o ukončenie, prípadne odňať slovo.

6. Písomné návrhy, pripomienky a doplnky k prerokovaným bodom programu možno podávať pracovnému predsedníctvu, alebo pracovným komisiám písomne, pred otvorením Konferencie..

7. Písomné odovzdané diskusne príspevky sú považované za príspevky, ako keby boli prednesené ústne na Volebnej konferencii.

8. Diskusia končí: a) vystúpením všetkých prihlásených do diskusie,

b) rozhodnutím pracovného predsedníctva o ukončení diskusie.

Článok 7

1. Hlasovanie o procedurálnych otázkach a predložených materiáloch sa uskutočňuje verejným hlasovaním delegátov s právom hlasovať zodvihnutím mandátového lístka.

2. V prípade, že pri prijímaní záverov boli prednesené protinávrhy, hlasuje sa najskôr za pôvodný návrh prednesený pracovným predsedníctvom, alebo pracovnými komisiami a potom o ostatných návrhoch v poradí, ako boli prednesené. V prípade, že sa schváli pôvodný návrh, o ďalších návrhoch sa nehlasuje.

3. Predsedajúci nemôže diskusiu komentovať alebo iným spôsobom obmedzovať názor diskutujúceho. V prípade osobných invektív predsedajúci odoberie diskutujúcemu slovo.

Článok 8

Z priebehu rokovania Volebnej konferencie sa spracuje stručný zápis, ktorý dostanú spolu s uznesením Konferencie členovia VV ObFZ, predseda RK ObFZ a predsedovia odborných komisií ObFZ .

Článok 9

Uznesenie z Volebnej konferencie je schválené, ak zaň hlasovala nadpolovičná väčšina prítomných delegátov.

Článok 10

**Rokovací poriadok platí pre VOLEBNÚ KONFERENCIU ObFZ Trenčín dňa 18.12.2021.**